cyanic-selkie/wikianc huggingface dataset:
Evangelies-Lutherse Kerk in Namibië (DELK)
Na selfstandigheid
In 1992, twee jaar ná Namibië se onafhanklikheid, het die kerk besluit om sy naam te verander na Evangeliese Lutherse Kerk in Namibië (DELK). Die volle naam getuig van die gemeenskaplike grond met die ander Lutherse kerke in Namibië, terwyl DELK verwys na die oorsprong van die Kerk. ELKIN (DELK) is nie ’n uitheemse Duitse kerk nie, maar ’n inheemse kerk in Namibië met ’n oorwegend Duitse karakter.
Chosjeoetowo
Chosjeoetowo (Russies: Хошеутово) is 'n dorpie in Charabali-rajon van Astrachan-oblast, Rusland. Dit is die setel van die gelyknamige Chosjeoetowo Plaaslike Munisipaliteit wat nog twee kleiner nedersettings, Achtoebinka en Lapas, insluit.
Robin Chalk
Robin Chalk (gebore 13 September 1981) is 'n Engelse akteur. Hy is bekend vir sy rolle in die rolprente Moon (2009) en Alleycats (2016).
Massa-energieverband
Geskiedenis
. Die massa-energieverband spruit dus uit die relatiwiteitsteorie plus ’n voor die hand liggende, maar gewaagde aanname.
Swawel-32
Nukleosintese
Swawel-32 is die isotoop wat die volopste voorkom en die rede daarvoor dat is dit volop gevorm word gedurende die suurstofverbrandingsfase van 'n supernova-ontploffing. Hierdie proses word ook die alfaproses genoem. Die isotoop word saam met Ca, Ar, Cr, Fe en Ni as een van die alfa-kerne beskou.
Ricky Champ
Ricky Champ (gebore 1 Julie 1980) is 'n Engelse akteur. Hy is bekend vir sy rolle in die rolprente The World's End (2013) en Mortdecai (2015), en in die televisiereekse Game of Thrones (2011) en The Royal Bodyguard (2011).
Sein und Zeit
Betroubare handelinge neem die Syn in beslag en skep daarmee die meeste individuele toestand van die Dasein. In oomblikke van krisis, wanneer betroubare handelinge probleme aanspreek, doen skielik weer ander Syn voor. By die verdere ondersoek van Dasein, ontdek Heidegger die fundamentele rol van die tydelikheid van die menslike bestaan. Hy laat onder andere sien hoe vanuit die onlosmaklike verbondenheid met syn bestaan (in-die-wêreld-wees en die geworpenheid) die mens uit die sorg om sy eie bestaan - hom rig op sy finale toekoms en vanuit die toekoms sy verlede interpreteer - sy huidige bestaan in sy moontlikhede vorm gee.
Kruis
Kruisvormige tekens en grafeme
Die Fenisiese tāw was steeds kruisvormig in die Oud-Hebreeuse alfabet en in sommige Oud-Italiese alfabette, en sy afstammeling, T, het weer kruisvormig geword in die Latynse kleinletter T|t. Die plusteken (+) is afgelei van die Latynse "t" via 'n vereenvoudiging van die teken vir et "en".
Adansonia madagascariensis
Adansonia madagascariensis is 'n boom wat deel van die Malvaceae familie is. Die spesie is endemies aan Madagaskar.
Swawel-33
Swawel-33 (chemiese notasie S) is 'n stabiele isotoop van swawel.
Joe Cole (akteur)
Joe Cole (gebore 28 November 1988) is 'n Engelse akteur. Hy is bekend vir sy rolle in die rolprente Green Room (2015) en Secret in Their Eyes (2015), en in die televisiereekse Skins (2007) en Peaky Blinders (2013).
Trans man
Terminologie
"Transmanlik" is 'n breër term vir alle trans mense met 'n hoofsaaklik manlike identiteit of genderuitdrukking en sluit trans mans en niebinêre mense in wat by geboorte as vroulik geklassifiseer is, maar 'n identiteit het wat deels, maar nie heeltemal nie, manlik is.
Identiteit en verhoudings
Trans mans slaag minder daarin om sosiaal binne gemeenskappe van cisgender gay mans in te pas; dié is geneig om meer op die liggaam te fokus en fallosentries te wees. Volgens Yitzchak et al. sien hulle as gevolg daarvan eerder dat gay trans mans met mekaar in 'n verhouding gaan as met cisgender gay mans.
Ivan Lebedeff
Ivan Lebedeff (18 Junie 1895 – 31 Maart 1953) was 'n Sowjetse akteur en skrywer. Hy was bekend vir sy rolle in die rolprente The Love of Sunya (1927), Bombshell (1933), China Seas (1935), en Goin' to Town (1935).
Christian Coulson
Christian Coulson (gebore 3 Oktober 1978) is 'n Engelse akteur. Hy is bekend vir sy rolle in die rolprente The Hours (2002), Harry Potter and the Chamber of Secrets (2002), en Leaving Circadia (2014).
Relatiwiteitsteorie
Oorsig
Veronderstel dat 2 horlosies, byvoorbeeld 1 000 km van mekaar af, gelyk gestel moet word. Van die een horlosie af moet 'n sein dus op 'n gegewe oomblik gestuur word om die moment te bepaal waarop die ander horlosie reggestel moet word. Die vinnigste bekende manier waarop 'n sein gestuur kan word, is met behulp van lig (300 000 km/s). Selfs lig, wat teen hierdie ontsaglike hoë snelheid beweeg, sal egter ŉ tydjie neem om 1 000 km te oorbrug.
Die tweede horlosie sal dus altyd ŉ sekere tyd agter die eerste een wees. Tyd het dus geen absolute waarde nie aangesien dit van plek tot plek kan verskil. Oor klein afstande is tydsverskille baie klein, amper weglaatbaar, maar oor groot afstande is die tydsverskil opmerklik.
Algemene relatiwiteit
Dié veralgemening van die relatiwiteitsbeginsel gaan saam met ’n nuwe teorie van swaartekrag. Hierin word swaartekrag nie meer beskou as ’n krag soos in die wette van Newton nie, maar as ’n meetkundige eienskap van die ruimte self. ’n Massa trek die ruimte rondom hom krom, waardeur dit lyk of die massa ander massas aantrek. Volgens Newton sou swaartekrag vinniger as lig wees. As die maan byvoorbeeld skielik sou verdwyn, sou ’n mens eers sien dat die getye terugtrek voordat jy sien die maan is weg – en dit is onmoontlik volgens spesiale relatiwiteit.
Alpine F1-span
2021-seisoen
Alpine se eerste ren het geëindig met Alonso wat gedwing is om uit te onttrek, nadat puin sy motor oorverhit het. Ocon is deur Aston Martin -bestuurder, Sebastian Vettel, getref. Ten spyte van 'n teleurstellende begin, kon Alpine wel in die volgende vyftien wedrenne punte aangeteken, insluitend 'n oorwinning vir Ocon in die 2021 Hongaarse Grand Prix. Dit was die eerste oorwinning vir 'n Franse bestuurder wat 'n Franse motor bestuur het wat deur 'n Franse enjin aangedryf word sedert Alain Prost se triomf by die Oostenrykse Grand Prix in 1983 met 'n Renaultmotor. Alonso was ook op die podium in die 2021 Katarse Grand Prix, nadat hy vyfde gekwalifiseer het, maar derde weggespring het weens Verstappen en Bottas wat elk 'n roosterstraf ontvang het.
Speldespinnekopbos
Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van insekte. Die plant groei in 'n verskeidenheid habitate op hoogtes van 0 tot 610 m.
Edgar de Wahl
Edgar Alexei Robert von Wahl of  de Wahl (23 Augustus 1867 – 9 Maart 1948) was 'n Baltiese Duitse onderwyser, wiskundige en taalkundige. Hy is veral bekend daarvoor dat hy die skepper was van Interlingue (bekend as Occidental dwarsdeur sy lewe), 'n naturalistiese kunsmatige taal gebaseer op die Indo-Europese tale, wat aanvanklik in 1922 gepubliseer is.
Neil Hopkins
Neil Hopkins (gebore 13 Mei 1977) is 'n Amerikaanse akteur, vervaardiger, en skrywer. Hy is bekend vir sy rolle in die rolprent Detour (2013) en in die televisiereekse Lost (2004), The Good Wife (2009), en Matador (2014).
Zanha golungensis
Zanha golungensis is 'n boom wat deel is van die Sapindaceae familie. Die plant is inheems in Angola, Benin, Burkina Faso, Demokratiese Republiek die Kongo, Ethiopië, Ghana, Guinee, Ivoorkus, Kameroen, Kenia, Malawi, Mali, Mosambiek, Nigerië, Rwanda, Senegal, Sentraal-Afrikaanse Republiek, Soedan, Tanzanië, Togo, Uganda, Zambië en Zimbabwe.
Verspreide lugbestraling
Uitgaande van ontledings van die nasleep van die uitbarsting van die Filippynse vulkaan Berg Pinatubo (in Junie 1991) en ander studies: Verspreide hemellig, as gevolg van sy intrinsieke struktuur en gedrag, kan blare onder die blaredak verlig, wat meer doeltreffende totale heelplantfotosintese moontlik maak as wat andersins die geval sou wees; dit in skrille kontras met die effek van heeltemal helder lug met direkte sonlig wat skaduwees op blare onder die blaredak gooi en daardeur plantfotosintese beperk tot die boonste blaredaklaag, (see below).
Kleur
Aarde se atmosfeer verstrooi kort-golflengte lig meer doeltreffend as dié van langer golflengtes. Omdat sy golflengtes korter is, is blou lig sterker verstrooi as die langer-golflengte ligte, rooi of groen. Vandaar die gevolg dat wanneer daar na die lug weg van die direkte inval sonlig gekyk word, sien die menslike oog die lug as blou. Die kleur wat waargeneem word is soortgelyk aan dié wat aangebied word deur 'n monochromatiese blou (by golflengte 474–476 nm) gemeng met wit lig, dit wil sê 'n onversadigde blou lig. Die verduideliking van blou kleur deur Rayleigh in 1871 is 'n bekende voorbeeld van die toepassing van dimensionele analise om probleme in fisika op te los; (sien boonste figuur).
Menslike seksuele gedrag
Stadiums van fisiologiese prikkeling tydens seksuele stimulasie
Seksuele disfunksie is die onvermoë om soos die gemiddelde gesonde mens emosioneel of fisiek op seksuele stimulasie te reageer; dit kan verskillende stadiums beïnvloed in die seksueleresponssiklusse, wat begeerte, opwinding en orgasme is. In die media word seksuele disfunksie gewoonlik met mans verbind, maar in werklikheid kom dit meer algemeen by vroue voor (43 teenoor 31 persent).
Heteroseksualiteit
thumb|220px|’n Bordeel in ’n openbare bad, omstreeks 1475. Heteroseksualiteit is die romantiese of seksuele aangetrokkenheid tot die teenoorgestelde geslag. In baie lande, veral waar godsdiens ’n sterk invloed op sosiale beleide het, dien huwelikswette die doel om mense aan te moedig on net binne die huwelik seks te hê.
Homoseksualiteit
Mense wat seks met iemand van dieselfde geslag het, is nie noodwendig homoseksueel nie; soms is iemand van die teenoorgestelde geslag byvoorbeeld nie beskikbaar nie (soos in tronke). In ander gevalle kan mense met iemand van dieselfde of die teenoorgestelde geslag eksperimenteer voordat hulle hulle seksuele oriëntasie bepaal. Ondanks stereotipes is daar feitlik geen seksuele aktiwiteit wat uitsluitlik homoseksueel is nie, behalwe miskien die vryf van die vulva of penis teen dié van ’n ander persoon.
Biologiese aanpassing
Langtermynaanpassing
Aan­passing op lang termyn word dikwels genetiese aanpassing genoem, maar die woord evolusie gee eintlik die beste beskrywing. Dit is nie so dat 'n plant of dier die ervarings wat hy in een leeftyd opgedoen het, bloot deur erflikheid aan die volgende geslag kan oordra nie. Dit kon die mens nog nooit bewys nie. Wat Darwin en sy volgelinge wel kon bewys, is dat daar in 'n groep plante in die erflike eienskappe veranderings intree. In die stryd om te kan bestaan, bly slegs dié diere oor wat danksy gepaste erflike eienskappe en mutasies die beste in hulle omgewing aanpas. Dit is dus nie die individu wat hom aanpas nie, maar die soort, en wel in 'n proses van ontwikkeling.
Die feit dat soveel diere swem­vliese het (eende, meeue, pelikane, paddas, krokodille, otters, bewers en baie ander diergroepe), is die gevolg van generasieaanpassing. Dit is heeltemal moontlik dat, as gevolg van lukrake mutasie, daar by diere met vry vingers en tone nou en dan een met vliese tussen die vingers of tone voorkom. Sulke toevallige veranderinge as gevolg van mutasie is inderdaad bekend.
By diere vir wie vry vingers en tone noodsaaklik is, soos knaag­diere en ape, sou afwykings in dié verband maklik 'n ramp kon wees. Ape met swemvliese sou byvoorbeeld maklik uit bome kon val of minder behendig hul kos by­kom. Die soort moet dus vry bly van swemvliese omdat dié wat daarmee gebore word, waarskynlik nie sal oorleef nie.
Hierdie redenasie geld op presies dieselfde wyse vir eende en paddas, alhoewel hulle as groepe nie in die minste aan mekaar verwant is nie. Hulle het wel in die­selfde omstandighede op dieselfde manier gereageer of aangepas. Só 'n ontwikkeling van dieselfde or­gane by nieverwante diergroepe word konvergerende evolusie genoem.
Korttermynaanpassings
Daar skuil egter 'n gevaar in die mens se suksesvolle aanpassing op die kort termyn. Hierdie aanpassing laat hom verkeerdelik onder die indruk verkeer dat hy moontlik aan die grense en beperkinge van sy erflike aanpassingsvermoë kan ontsnap. Die feit dat daar vandag omgewingsbeheerprobleme be­staan, is waarskynlik die gevolg daarvan dat ons te na-aan hierdie grense gekom het of hulle selfs oorgesteek het. Besoedeling is byvoorbeeld reeds te groot vir ons erflik vasgelegde aanpassingsvermoë.
Dennis Hopper
Dennis Hopper (17 Mei 1936 – 29 Mei 2010) was 'n Amerikaanse akteur, regisseur, en skrywer. Hy was bekend vir sy rolle in die rolprente Easy Rider (1969), Blue Velvet (1986), Speed (1994), en Waterworld (1995).
Gouespinnekopbos
Die gouespinnekopbos (Serruria villosa) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap, waar dit slegs voorkom op die Kaapse Skiereiland en wel net suid van Constantia. Die struik is regop en word slegs 50 cm hoog en dra blomme van April tot Julie.
P.H. Nortjé
P.H. Nortjé (1920–2012) was 'n skoolhoof en later vise-rektor van Wellington Onderwyskollege. As skrywer raak hy veral bekend vir sy jeugverhale (waarvoor hy die Scheepersprys verwerf) en sy outobiografiese sketse en anekdotes.
Jeugverhale
“Donkerwater” het as hoofkarakter Jak Joubert, sestienjarige seun van Delwershoop, wie se pa in die kuil van die Swartrivier, Donkerwater, verdrink het ’n dag voor sy geboorte. Die nuwe seun Dawid Hoffman en hy kom van die staanspoor nie goed oor die weg nie. Dawid maak ’n wrede beskuldiging wat Jak se ma en sy oorlede pa raak en hy besef hy sal moet uitvind wat presies daardie dag by Donkerwater gebeur het. Die boek is in Engels vertaal as “Dark waters”. “In Voetpad se kloof” is die verhaal van ’n jong man, Bertus de Wet, wat pas terug is in Baviaanskloof na sy militêre opleiding. Hy is egter nie sonder probleme nie. Die luiperd maai onder sy sybokke en maak ook twee van die baie skaars bergsebras dood, terwyl Ansie bra afsydig is teenoor hom. Die hele omgewing word opgekommandeer vir luiperdjag en in Voetpad se kloof kry Bertus geleentheid om wraak te neem. Intussen maak die owerheid planne om die laaste bergsebras in die kloof te red. Dit is egter Bertus, sy Kleurlingmaat Mannetjies en Ansie wat midde-in die krisis gedompel word en hulle optrede wat sal bepaal of die bergsebra gered kan word. “Duisendblaar” se titel verwys na ’n plaag op die Bergrivier, waar swemmers en kano’s maklik in hierdie drywende massa verstrik kan raak. Die agtergrond vir die verhaal is kanovaart en die bekende Bergrivier kanomarathon. Kobus is ’n asmalyer wat ’n kanovaarder met net een been help toe dié se helper in die duisendblaar wegsak. Hierna besluit Kobus om self te begin roei en aan die marathon deel te neem, maar hy moet sy gebrek met baie deursettingsvermoë en deur vele terugslae oorkom om sy doel te verwesenlik. “Casper” het as tema owerspel en die invloed daarvan op ’n kind.
Wahhabisme
Wahhabisme vandag
Die meeste aanhangers van Soenni en Sjia wêreldwyd stem nie saam met die vertolkings van Wahhabisme nie, en baie Moslems veroordeel hulle as ’n faksie of sekte. Islamitiese geleerdes, insluitende dié van die Al-Azhar-universiteit, veroordeel Wahhabisme gereeld met terme soos "Sataniese geloof".
Roman Madyanov
Roman Madyanov (gebore 22 Julie 1962) is 'n Sowjetse akteur. Hy is bekend vir sy rolle in die rolprente 12 (2007), Wild Field (2008), Pete on the Way to Heaven (2009), en Leviathan (2014).
Sophie Wilmès
Sophie Wilmès is van Joodse afkoms, is getroud met 'n Australiër en het vier kinders.
Geissorhiza purpurascens
Geissorhiza purpurascens is 'n meerjarige blomplant en geofiet wat tot die genus Geissorhiza behoort en deel is van die fynbos en renosterveld. Die spesie is endemies aan die Wes-Kaap en kom van Piketberg tot by Stellenbosch voor. Die plant het groot gedeeltes van sy habitat afgestaan aan gewasverbouing en indringerplante. Daar is tans slegs ses gefragmenteerde subpopulasies oor en die totale bevolking is minder as 500 plante.
Ruschia pungens
Ruschia pungens is 'n vetplant uit die vygiefamilie wat endemies aan Suid-Afrika is en in die Oos-Kaap voorkom.
Alphonse Matejka
Taalkundige strewes
Alphonse Matejka kon verskeie Romaanse en Germaanse tale praat. Hy het ook Russies gepraat en kon vir 'n Russiese joernaal skryf en selfs in daardie taal vir die Russiese Akademie van Wetenskappe vertaal.
Ruschia filipetala
Ruschia filipetala is 'n vetplant uit die vygiefamilie wat endemies aan Suid-Afrika is en kom in die Wes-Kaap voor.
Michael Lapsley
Alan Michael Lapsley, SSM (gebore 2 Junie 1949) is 'n Suid-Afrikaanse Anglikaanse priester en aktivis vir maatskaplike geregtigheid.
Anders Hove (akteur)
Anders Hove (gebore 16 Januarie 1956) is 'n Amerikaanse akteur. Hy is bekend vir sy rolle in die rolprente Critters 4 (1992), The Idiots (1998), en Nymphomaniac: Vol. I (2013), en in die televisiereeks General Hospital (1963).
Cannes-rolprentfees 1964
Pryse
Kortprente
Pentose
Toetse vir pentoses
Die belangrikste toetse vir pentoses maak staat op die omskakeling van die pentose na furfuraal, wat dan reageer met 'n chromofoor. In Tollens se toets vir pentoses (wat nie verwar moet word met Tollens se silwer-spieël toets vir reduserende suikers) reageer die furfuraal ring met floroglucinol om 'n gekleurde verbinding te vorm; in die anilienasetaat toets reageer dit met anilienasetaat; en in Bial se toets reageer dit met orsinol. In elkeen van hierdie toetse, reageer pentoses baie sterker en vinniger as heksoses.
Rasmus Hardiker
Rasmus Hardiker (gebore 31 Januarie 1985) is 'n Engelse akteur. Hy is bekend vir sy rolle in die rolprente I Want Candy (2007), Your Highness (2011), en Cockneys vs Zombies (2012), en in die televisiereeks Lead Balloon (2006).
Ruschia goodiae
Ruschia goodiae is 'n vetplant uit die vygiefamilie wat endemies aan Suid-Afrika is en kom in die Noord-Kaap voor.
2018-Rugbykampioenskapreeks
Formaat
Die formaat vir die 2018-toernooi was soortgelyk aan dié van die vorige jare. Elke span het drie keer tuis gespeel, en drie keer weg, met ’n totaal van ses wedstryde elk, en twaalf in totaal. Met ’n wen het ’n span vier punte verdien, gelykop twee ligapunte, en ’n verloor met agt of meer punte nul ligapunte. ’n Bonuspunt kon verdien word op een van twee maniere: deur ten minste drie drieë meer as die teenstander in ’n wedstryd te druk, of deur met sewe punte of minder te verloor. Die kompetisie se wenner was die span met die meeste ligapunte aan die einde van die toernooi.
Pavel Morozenko
Pavel Morozenko (5 Julie 1939 – 14 Julie 1991) was 'n Sowjetse akteur. Hy was bekend vir sy rolle in die rolprente Roman i Francheska (1961), Nad nami Yuzhnyy Krest (1965), Zhenya, Zhenechka i 'Katyusha' (1967), en Nechayannaya lyubov (1971).
Chloor-36
Chloor-36 is 'n kosmogene isotoop wat ontstaan wanneer rotse deur kosmiese straling gebombardeer word. Daar is drie prosesse wat hiertoe bydra:
Old Trafford-krieketveld
Old Trafford, weens borgskapredes bekend as Emirates Old Trafford, is 'n krieketveld in Old Trafford, Groter Manchester, Engeland. Dit is in 1857 as die tuiste van Manchester Cricket Club geopen en is sedert 1864 die tuiste van Lancashire County Cricket Club.
Hamacantha carteri
Hamacantha carteri is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Argaïese Griekeland
Die skerp styging in die bevolking aan die begin van die Argaïese tydperk het die stigting van nuwe dorpe en die uitbreiding van ou sentrums tot gevolg gehad. Die Grieke het ook vanaf omstreeks 800 v.C. gebiede al met die Middellandse en Swartsee langs gekoloniseer. Die rede vir dié verskynsel word deur Griekse skrywers beskryf as stenochoria, of "die gebrek aan land", maar in die praktyk is dit deur ’n verskeidenheid faktore veroorsaak, soos mededinging tussen politieke groepe, ’n lus na avontuur, uitbreiding van grondgebied en die soeke na handelsgeleenthede.
Bedreiging van die polis
Die aristoi, of aristokratiese families, het voortdurend met mekaar meegeding om meer grondgebied, geld en status te kry. Die elegante klere, juwele, potte en kunswerke uit die Argaïese tydperk is meestal vir hulle gemaak. Die aristoi het in ’n geslote gemeenskap van simposiums, feeste, uitspattige maaltye en sportspele geleef waarvan die boere en ander burgers uitgesluit was. ’n Aristoi se status het egter van sy rykdom afgehang – as hy sy geld verloor het, het hy se adellike status verloor. Die ontstaan van seehandelsroetes het die risiko ingehou dat die aristoi alles kon verloor weens swak oorsese beleggings.
Keramiek
Van die eienskappe waaraan kunswerke uit die Argaïese tydperk uitgeken kan word, is die Egipties-agtige "linkervoet vorentoe", die "argaïese glimlag" en die tipiese hare, die "helmhare".
Vlag van Indië
Geskiedenis
Indië was in die 19de eeu onder Britse regering. ’n Aantal vlae met wisselende ontwerpe is gebruik deur die regeerders van die verskillende vorstestate in die tydperk wat die Indiese Onafhanklikheidsbeweging voorafgegaan het; die idee van ’n enkele Indiese vlag is vir die eerste keer deur die Britse regeerders van Indië geopper na die rebellie van 1857 wat uitgeloop het in direkte imperiale regering. Die eerste vlag (bekend as die Ster van Indië) was gebaseer op westerse heraldiese standaarde en was ’n rooi Britse vaandel, soortgelyk aan wat in Suid-Afrika, Australië en Kanada gebruik is; die blou vaandel het die Union Jack in die skildhoek en ’n Ster van Indië met ’n koninklike kroon daarbo op die wapperkant. Om die kwessie van hoe die ster “Indiërskap” oorgedra het aan te spreek, het koningin Victoria die Ridderkommandeur van die Orde van die Ster van Indië geskep om dienste aan die ryk deur Indiese onderdane te vereer. Gevolglik het al die Indiese vorstestate vlae gekry met simbole wat gebaseer was op die heraldiese kriteria van Europa, insluitend die reg om verwerkte rooi Britse vaandels te vertoon.
Die afskorting van Bengale het gelei tot die inwyding van ’n nuwe Indiese vlag wat gepoog het om die menigte kaste en rasse in die land te verteenwoordig. Die Vande Mataram-vlag, deel van die Swadesji-beweging teen die Britte, het bestaan uit Indiese geloofsimbole soos voorgestel in ’n westerse heraldiese manier. Die driekleurvlag het agt wit lotusse in die boonste groen baan bevat wat die agt provinsies voorstel, ’n son en sekelmaan in die onderste rooi baan en die Bande Mataram-slagspreuk in Hindi in die middelste geel baan. Die vlag is in Kalkutta bekendgestel sonder enige seremonie en die bekendstelling het nie veel aandag in die media geniet nie. Die vlag is nie in kontemporêre regerings- of politieke verslae opgeneem nie maar is gebruik tydens die jaarlikse sitting van die Indiese Nasionale Kongres. ’n Effens gewysigde weergawe is gevolglik deur Madam Bhikaiji Cama gebruik tydens die Tweede Sosialistiese Internasionale Vergadering in Stuttgart. Ten spyte van veelvuldige gebruik van die vlag het dit nie veel entoesiasme onder Indiese nasionaliste gewek nie.
Vertoon
Die reëls aangaande die korrekte vertoonmetodes vir die vlag noem dat wanneer twee vlae horisontaal op ’n muur vertoon word, die vlagpaalkante na mekaar moet wys met die saffraanbaan na bo. Indien die vlag op ’n kort vlagpaal vertoon word moet dit teen ’n hoek van die muur afhang sodat die vlag smaakvol kan hang. Indien twee nasionale vlae met gekruisde vlagpale vertoon word, moet die vlagpaalkante na mekaar wys en die vlae moet uitgesprei wees. Die vlag mag nooit as tafeldoek of bedekking vir ’n lessenaar, podium of gebou dien of van reëlings af hang nie. Wanneer die vlag binnenshuis vertoon word moet dit altyd regs (links vir die waarnemer) vertoon word. Wanneer die vlag dus langs ’n spreker in ’n saal hang moet dit aan die spreker se regterkant wees. Indien dit op ’n ander plek in ’n saal hang moet dit regs van die gehoor wees. Die vlag moet oopgesprei wees met die saffraanbaan na bo. Indien die vlag vertikaal vertoon word, moet die saffraanbaan links vir die waarnemer wees met die vlagpaalkant na bo.
Ruschia griquensis
Ruschia griquensis is 'n vetplant uit die vygiefamilie wat endemies aan Suid-Afrika is en kom in die Noord-Kaap en Vrystaat voor.
Trans vrou
Terminologie
Die term "transseksueel" het in die mediese en sielkundige wêreld ontstaan en stem baie ooreen met "transgender". Dit beskryf gewoonlik mense wat met genderdisforie geklassifiseer word en permanent van geslag wil verander deur middel van geslagsveranderingsterapie. Baie trans vroue verkies die terme "trans" of "transgender"; dit word beskou as meer insluitend en minder stigmatiserend. 'n Mediaverwysingsgids raai mense aan om nie iemand "transseksueel" te noem nie, tensy hulle dit self verkies.
In verskeie Latyns-Amerikaanse lande word die woord travesti soms vir trans vroue gebruik. Dié woord is veel ouer in die streek. Die onderskeid tussen travesti en trans vroue is omstrede en kan wissel na aanleiding van die konteks. Soms word dit beskou as 'n streekekwivalent van die term "derde geslag".
Seksualiteit
Trans vroue wissel baie wat seksuele oriëntasie betref. In 'n opname onder rofweg 3 000 Amerikaanse trans vroue is bevind 31% van hulle dink aan hulleself as biseksueel, 29% as "gay/lesbies/homoseksueel", 23% as heteroseksueel, 7% as aseksueel, nog 7% as "queer" en 2% as "ander".
Chloor-35
Chloor-35 (chemiese notasie Cl) is 'n stabiele isotoop van chloor.
Gendertransisie
Transisie begin by 'n besluit om dit te ondergaan, wat aangevuur word deur die gevoel dat jou genderidentiteit nie ooreenstem met die geslag waarvolgens jy by geboorte geklassifiseer is nie. Transisie kan maande of jare duur. Sommige mense, veral niebinêre of genderqueer mense, kan hulle hele lewe deur 'n transisie ondergaan en hulle gender mettertyd voortdurend herdefinieer en hervertolk. Transisie begin gewoonlik waar die persoon die meeste op sy gemak voel: soms tuis en soms tussen vriende. Daarna kan die werkplek aan die beurt kom.
Bruno O'Ya
Bruno O'Ya (12 Februarie 1933 – 9 Oktober 2002) was 'n Estlands-Pools-Sowjetse akteur. Hy was bekend vir sy rolle in die rolprente Generali da zizilebi (1963), The Hyperboloid of Engineer Garin (1965), en Pulapka (1971), en in die televisiereeks Rycerze i rabusie (1984).
Kutama
Kutama is 'n versameling van nedersettings 25 km wes van Louis Trichardt in Makhado Plaaslike Munisipaliteit in Limpopo, Suid-Afrika.
Hamacantha simplex
Die spons behoort tot die genus Hamacantha en tot die familie Hamacanthidae. Die wetenskaplike naam van die spesie is die eerste keer geldig gepubliseer in 1959 deur Burton.
Roger Perry
Roger Perry (7 Mei 1933 – 12 Julie 2018) was 'n Amerikaanse akteur. Hy was bekend vir sy rolle in die rolprente Count Yorga, Vampire (1970) en Roller Boogie (1979), en in die televisiereekse Star Trek (1966) en The Six Million Dollar Man (1974).
Relatiewe digtheid
SG van vloeistowwe
Dus is die SG van water by 60 °F in Amerikaanse/Britse eenhede:
SG van gasse
Dus, wanneer die SG van gasse bepaal word, speel die bedryfs druk en temperatuur van die gas nie 'n rol nie.
Berekening van die digtheid van lug
Die samestelling van lug is ongeveer soos volg:
Masakona
Masakona is 'n nedersetting in Makhado Plaaslike Munisipaliteit in Limpopo, Suid-Afrika.
Wasilkif majolika-haan
Geskiedenis
Die haan is van die vroeë 1960's tot 1980's by die majolika-fabriek in Wasilkif vervaardig.
Nadat 'n foto van die amper onbeskadigde kombuiskas met 'n haan daarop uit 'n verwoeste huis in Borodianka regoor die wêreld beroemd geraak het, het Oekraïnse media en mense op sosiale netwerke in hierdie kunswerk begin belangstel. Die kas is opgemerk en gefotografeer deur Yelyzaveta Servatynska en die adjunk van die Kijif Stadsraad het media aandag op die haan gevestig.
Skeppers
Serhii Denysenko, die hoofkunstenaar van die Wasilkif majolika-fabriek, glo dat die eer vir die ontwerpwerk van die haan aan Valerii Protoriev en sy vrou Nadiia behoort.
Capital Group Companies
The Capital Group Companies Inc. is 'n Amerikaanse onderneming wat finansiële dienste aan kliënte verskaf. Met bates van sowat VSA-$1 700 miljard is die onderneming, wat in 1931 deur Jonathan Bell Lovelace in Los Angeles gevestig is en steeds as privaat maatskappy bedryf word, een van die oudste en grootste beleggingsbestuurmaatskappye ter wêreld, met kantore op alle vastelande behalwe vir Afrika.
Een van die onderneming se bekendste senior uitvoerende beamptes is Philip John May, die eggenoot van die Britse eerste minister Theresa May.
Glasgow Warriors
Keltiese Liga/Pro12/Pro14
! width="20"| Seisoen ! width="20"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|BP ! width="20"|Punte ! width="250"|Notas
Argon-40
Hierdie isotoop maak ongeveer 99,6% van alle argon in die atmosfeer uit. Dit ontstaan uit die verval van K en het uit die gesmelte gesteentes van die vroeë aarde ontsnap. Dit kan nie maklik uit vastestowwe ontsnap nie en vorm die basis van die K/Ar-dateringsmetode.
Adirondackstoel
Die Adirondackstoel word gekenmerk deur die hellende rugleuning en diep skuins sitplek. Hierdie ontwerp was reeds in die bergagtige Adirondacks bekend, en dit was moontlik om, wanneer die stoel teen 'n steil heuwel gestaan het, dit in 'n regop sitposisie te stel.
In 1938 het Irving Wolpin 'n soortgelyke ontwerp vir 'n buitelewe-stoel, met 'n geboë rug en sitplek, gepatenteer. Die woord 'Adirondack' is weereens nie genoem nie.
Argon-36
Oerisotoop
Dit word dalk gevorm tydens die ineenstorting van 'n sware ster se kern by 'n supernova. Die molekulêre ioon is in die Krap-newel waargeneem en dit bevestig hierdie teorie. Argon-36 en argon-38 is oerisotope wat in die nukleosintese binne sterre gevorm word, terwyl argon-40 hoofsaaklik 'n radiogene vervalproduk van K is. In die son se atmosfeer oorheers die oerisotope. Die isotoopverhouding is omtrent 84:15:1. Hier op aarde verteenwoordig die radiogene isotoop 99,6% van die atmosfeer se argon.
Hamacantha integra
Die spons behoort tot die genus Hamacantha en tot die familie Hamacanthidae. Die wetenskaplike naam van die spesie is die eerste keer geldig gepubliseer in 1904 deur Topsent.
John Evan Baldwin
John Evan Baldwin FRS (6 Desember 1931 - 7 Desember 2010) het vanaf 1954 by die Cavendish Astrofisika Groep (voorheen die Mullard Radio Astronomy Observatory) gewerk. Hy het 'n sleutelrol gespeel in die ontwikkeling van interferometrie in radio-astronomie, en later astronomiese optiese interferometrie en gelukkige beeldvorming (Engels: lucky imaging). Hy het die eerste kaarte van die radio-uitsending van die Andromeda-sterrestelsel en die Perseus-groep gemaak, en die eienskappe van baie aktiewe sterrestelsels gemeet. In 1985 het hy die eerste Aperture Masking Interferometry waarnemings uitgevoer, en toe die konstruksie en werking van die Cambridge Optical Aperture Synthesis Telescope gelei, en die lucky imaging metode ontwikkel. In 2001 is die Jackson-Gwilt-medalje aan hom toegeken vir sy tegniese bydraes tot die interferometrie en diafragmasintese. Hy het in 1949 as 'n lid van Queen's College, Cambridge, gematrikuleer en is sedert 1999 'n Lewensgenoot van die Kollege.
Argon-38
Argon-38 (chemiese notasie Ar) is 'n stabiele isotoop van argon, 'n edelgas.
Trans-Wes-Afrikakus-Grootpad
Dit gee aanleiding tot die volgende alternatiewe name vir die pad:
Elim, Limpopo
Elim is 'n woongebied (township) rondom die Elim-hospitaal, geleë in die distrik van Hlanganani in die voormalige Tsonga-tuisland, Gazankulu, langs die R578-pad na Giyani in die Limpopoprovinsie van Suid-Afrika.
Enfant terrible (uitdrukking)
In Afrikaans word die uitdrukking veral gebruik as aanduiding vir 'n persoon wat deur sy onverantwoordelike opmerkings of wanaangepaste gedrag die belange van ander in gevaar bring. Die uitdrukking word ook, soms in ironiese sin, gebruik om 'n aweregse, onkonvensionele of andersdenkende persoon binne 'n bepaalde groep aan te dui. Daar word dan byvoorbeeld soos volg opgemerk: "André P. Brink was die enfant terrible van die Afrikaanse letterkunde"
Trent Bridge
In 2009 is die veld vir die IKR se WêreldTwintig20 gebruik en het dit ook die halfeindstryd tussen Suid-Afrika en Pakistan aangebied. Die veld ontleen sy naam van die nabygeleë hoofbrug oor die Trent, en is ook naby Meadow Lane en die City Ground, die sokkerstadions van Notts County en Nottingham Forest onderskeidelik.
Hamacantha popana
Hamacantha popana is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
AECOM
AECOM [eɪ.iːˈkɒm] (vroeër bekend as AECOM Technology Corporation - die naam is 'n akroniem vir AECOM se vyf hoofsaaklike besigheidsvelde Architecture, Engineering, Consulting, Operations and Maintenance) is 'n multinasionale Amerikaanse ingenieursonderneming wat sy hoofkwartier in Los Angeles het. Die maatskappy, wat in 1990 gestig is, het ongeveer 87 000 medewerkers wêreldwyd in diens en het in 2019 die 157ste plek op die Fortune 500-ranglys van Amerikaanse ondernemings met die grootste bedryfsinkomste beklee.
Tuin van Wellus
Buitekant
thumb|links|200px|Die buitepanele wys die wêreld tydens die skepping, dalk op die derde dag, voor die verskyning van diere en mense.
Linkerpaneel
Eva vermy Adam se blik, maar volgens Walter S. Gibson "bied sy haar liggaam verleidelik aan Adam". Adam se gesigsuitdrukking is een van verbasing, en Fraenger noem drie redes: die teenwoordigheid van God, die besef dat Eva van dieselfde aard as hy is en uit sy liggaam geskep is, en omdat hy seksuele prikkeling ervaar en die oerdrang het om vir die eerste keer voort te plant (wat deur die intense blik in sy oë versterk word).
Sentrale paneel
"Die manier waarop die man se donker hare groei, met 'n skerp duik afwaarts in die middel van sy hoë voorkop, asof hy daar al die energie van die manlike M konsentreer, laat sy gesig anders as die ander s'n lyk. Sy pikswart oë is skerp gefokus in 'n blik wat oortuigende krag uitbeeld. Die neus is ongewoon lank en gerond. Die mond is breed en sensueel, maar die lippe is in 'n reguit lyn toe en dit versterk die indruk – wat reeds deur die oë voorgestel word – van 'n sterk, gebiedende wil. Dit is 'n buitengewoon fassinerende gesig, wat ons herinner aan die gesig van beroemde mans, veral dié van Machiavelli; en in werklikheid suggereer die hele aspek van die kop iets Mediterreens, asof hierdie man sy eerlike, soekende, meerderwaardige houding aan Italiaanse akademies verwerf het."
Heel bo, op die agtergrond, vlieg vier groepe mense en kreature rond. Volgens Fraenger, wat die hoofstuk in sy boek oor dié figure "Die Opstyging na die Hemel" genoem het, is hulle waarskynlik 'n skakel tussen "wat bo is" en "wat onder is", nes die linker- en regterpaneel verteenwoordigend is van "wat was" en "wat sal wees".
Regterpaneel
Die regterpaneel (220 × 97,5 cm) toon die hel, wat in 'n paar van Bosch se skilderye voorkom. Bosch beeld 'n wêreld uit waarin die mens hom aan versoekings oorgegee het; dit lei tot die bose en ewige verdoemenis. Die atmosfeer in dié laaste paneel is heel anders as in die voorafgaande panele. Die toneel speel in die nag af en die natuurlike skoonheid van die vorige twee panele ontbreek opvallend. In vergelyking met die warmte van die sentrale paneel, het die regterpaneel 'n ysingwekkende uitwerking – wat weergegee word deur donker kleure en ys; dit is 'n orgie van marteling en wraak. In 'n enkele toneel vol detail sien die kyker stede wat op die agtergrond brand; oorlog, martelkamers en demone in die middel; en gemuteerde diere wat mensevleis eet op die voorgrond. Die naaktheid van die menslike figure het enige erotika verloor, en baie figure probeer nou hulle hande voor hulle borste en geslagsdele hou om hulle naaktheid in skaamte te bedek.
thumb|220px|Gibson vergelyk dié "Prins van die Hel" met 'n figuur in die 12de-eeuse Ierse godsdiensteks Visoen van Tundale, wat op die siele van korrupte en amoreuse geestelikes teer. Baie elemente in die paneel inkorporeer konvensionele uitbeeldings van die hel. Bosch is egter innoverend deurdat hy die hel nie as 'n fantasieplek beskryf nie, maar as 'n realistiese wêreld met baie alledaagse elemente.
Vertolking
thumb|220px|Detail van die sentrale paneel: Twee dansende figure wat met kersies opgetooi is en op wie 'n uil sit. Regs onder sit 'n voël op 'n menslike voet wat 'n kersie gaan eet wat hom aangebied word.
Bidorbuy
Bidorbuy of bidorbuy.co.za (dit word amptelik geskryf as een woord, in kleinletters; variasies van die spelling is: bid or buy, BidOrBuy en Bid or Buy) is 'n Engelstalige e-handelwebwerf wat gebaseer is op 'n internetveiling en aanlynwinkel-model wat individue en besighede toelaat om met mekaar handel te dryf. Transaksies vind plaas in Rand.
Lil Rel Howery
Lil Rel Howery (gebore 17 Desember 1979) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Get Out (2017) en Tag (2018), en in die televisiereekse Friends of the People (2014) en Rel (2018).
Groenwier
Verteenwoordigers
Die kolonie word gewoonlik die palmellafase genoem. Elke sel wat deel van die kolonie vorm, kan nuwe sweephare ontwikkel en kan die kolonie enige tyd verlaat. Die Chlamydomonas is 'n geslag vryswemmende, eensellige wiere. Ongeslagtelike voortplanting van hierdie wier geskied deur die vorming van 2 tot 8 soöspore binne die bolvormige sel. Met geslagtelike voortplanting vind daar 'n versmelting van twee gelyke gamete plaas wat net fisiologies van mekaar verskil. Die sigoot vorm 'n aantal selle wat elk een sweephaar besit en uiteindelik in selfstandige wiere ontwikkel. Lede van die familie Volvocaceae bestaan uit 'n hol buis. Die wand van die buis bestaan uit 'n groot aantal selle (tot 2000). Die holte self is met water of met 'n jellieagtige vloeistof gevul.
Jamantsoeg
Demografie
Volgens Sensus 2010 het Jamantsoeg 405 inwoners gehad. Etniese Kasakke vorm die meerderheid van die dorpie se bevolking.
Saffraan (kleur)
Deur die vermenging van geel, rooi en wit kan saffraankleur geproduseer word.
Hermann Kallenbach
In Durban en Johannesburg
Met die uitbreek van die Tweede Vryheidsoorlog verlaat Kallenbach Johannesburg en gaan na Durban, waar hy talle geboue ontwerp het, waarvan die belangrikste die Koenig-gebou (voltooi in 1903) was en later die St. Andrew-gebou genoem is.
Vennootskap met Kennedy
Sy vennootskap met A.M. Kennedy het waarskynlik in 1903 begin. Kennedy het Suid-Afrika in 1913 vir Kanada verlaat. Saam het hulle die NG kerke in Jeppestown en op Riversdal, Laingsburg, Barkly-Oos en Thaba Nchu ontwerp. Teen dié tyd was Kallenbach sterk verbind tot die Indiese burgerregtebeweging, wat waarskynlik beteken het Kennedy was hoofsaaklik verantwoordelik daarvoor om die firma te bestuur. Omstreeks 1909 het hy die Phoenix-plaas gekoop en in 1910 grond naby Lawley buite Johannesburg, waarna hy net die plaas aan Satyagraha geskenk het. Kallenbach het dit Tolstoy Farm genoem ter ere van Leo Tolstoi met wie hy gekorrespondeer het en vir wie hy groot agting gehad het. Op die plaas het Kallenbach onderrig aan onder andere Gandhi gegee vervaardiging van sandale, wat hy geleer het by Trappistemonnike wat hy tydens die Driejarige Oorlog ontmoet het by Marianhill in Natal.
Dood
In die rolprent van 1982 oor Gandhi se lewe deur die regisseur Richard Attenborough en skrywer John Briley het Günther Maria Halmer (as Gunter Maria Halmer) die rol van Kallenbach vertolk. Die hoofrolle is vertolk deur Ben Kingsley, John Gielgud en Candice Bergen.
Beheerklep
Beheerklepvergelyking
waar:
Inleiding
Aanvaar 'n sisteem met P1 die druk aan die een punt en P2 die druk aan die ander punt. Dus:
Gardiner se lys tekens
Daar is nie kruisverwysings nie; sodra 'n teken gelys is, kan ander belangrike betekenisse misgekyk word. 'n Voorbeeld is G16, nbtỉ, die ideogram vir die Twee Vroue, die godin Wadjet as die kobra en Nekhbet as die wit aasvoël. Hulle is die bekermingsgode van aparte Egiptiese koninkryke wat saamgesmelt het om antieke Egipte te vorm. Die ideogram word net in die lys van voëls aangedui en nie in die lys van gode of reptiele nie.
Nowi Koetoem
Demografie
Volgens Sensus 2010 het Nowi Koetoem 134 inwoners gehad. Die Kasakke is die dorpie se grootste etniese groep.
Rinofoor
'n Rinofoor (Oudgrieks: ῥίς (rhis) = neus, φέρειν (pherein) = dra) is 'n puntige toring- tot keëlvormige ekstremiteit wat voorkom by die orde van seeslakke en wat dien as reuk- en smaakorgaan. Rinofore kom meestal in pare van twee voor en is gesitueer op die kop van die slak. Hulle is opvallend gekleur en meestal in dieselfde kleur as die gewei-agtige huidplooie agterop die slak, die kieue.
Gardiner se lys tekens
O. Geboue, dele van geboue, ens.
51 tekens (met variante, U+13250-1329A).
Emma van Frankryk
Dit wil voorkom asof Emma geboorte aan slegs 'n seun, genaamd Lodewyk, geskenk het. Dit is egter moontlik dat Emma ook 'n dogter genaamd Judith gehad het.
Artabotrys insignis
Artabotrys insignis is 'n struik wat tot die genus Artabotrys behoort en inheems aan Benin, Demokratiese Republiek die Kongo, Gaboen, Ghana, Ivoorkus, Kameroen, Liberië, Republiek die Kongo en Sierra Leone is.
2006 Chinese Grand Prix
Die 2006 Formule Een Chinese Grand Prix is op 1 Oktober 2006 op die Shanghai Internasionale Renbaan in China gehou.
.gb
.gb is vir 'n aantal jare gebruik, hoofsaaklik deur Britse regeringsorganisasies en kommersiële e-posdienste wat van X.400-gebaseerde e-posinfrastruktuur gebruik gemaak het. Dit het vertaling tussen DNS domeine en X.400 adresse vergemaklik, wat ook "GB" as 'n landkode gebruik.
Tom Morton (akteur)
Tom Morton (gebore 29 Julie 1981) is 'n Engelse akteur. Hy is bekend vir sy rolle in die rolprente The Merry Widow (2007), White Fang (2018), Zoe (2018), en The King's Daughter (2018).
Fra Angelico
Artistieke nalatenskap
In Fra Angelico se leerling Benozzo Gozzoli se noukeurige portretkuns en tegniese kundigheid in die fresko-kuns, bemerk ons 'n skakel na Domenico Ghirlandaio, wat op sy beurt uitgebreide werk vir die welgestelde beskermhere van Florence geskilder het, en op sy beurt weer na sy leerling Michelangelo en die Hoë Renaissance. Afgesien van die lineêre verband, mag dit dalk op eerste oogopslag voorkom asof daar min is wat die nederige priester, met sy pragtige en nederige Madonnas en tydlose kruisigingtonele, koppel aan die dinamiese uitdrukkings van Michelangelo se manjifieke skeppings. Maar albei hierdie kunstenaars het hul belangrikste opdragte ontvang van die rykste en magtigste van alle beskermhere, die Vatikaan.
Toe Michelangelo die opdrag van die Sixtynse Kapel aanvaar het, het hy binne 'n ruimte gewerk wat reeds uitgebrei was deur ander kunstenaars. Rondom die mure is die Lewe van Christus en die Lewe van Moses uitgebeeld deur 'n reeks kunstenaars, waaronder sy leermeester Ghirlandaio, Raphael se onderwyser Perugino, en Botticelli. Dit was werke van groot skaal, en het presies die soort uitspattighede bevat wat verwag kon word van 'n Vatikaanse opdrag, met werke wat met mekaar kompeteer wat die ingewikkeldheid van die ontwerpe, die aantal figure, die uitwerking van detail en die gebruik van goue blare betref. Bo hierdie werke het 'n ry geskilderde Pouse in briljante gewaad en goue tiara's gestaan. Nie een van hierdie uitspattighede het 'n plek gehad in die werk wat Michelangelo geskep het nie. Michelangelo het, toe hy deur Pous Julius II gevra is om die gewaad van die apostels op die gewone manier te versier, geantwoord dat hulle baie arm mans was.
Laat werke, 1445–1455
Drie segmente van die plafon in die Cappella Nuova, met die bystand van Benozzo Gozzoli.
Isotoopverhouding
Delta-notasie
Die verskille wat tussen monsters gevind word is dikwels taamlik klein en hulle word gewoonlik aangegee in promille. Die isotoopverhouding van chloor word gewoonlik geskryf as:
Hierdie grootheid δCl word byvoorbeeld aangewend om die verskille tussen die aërobiese en anaërobiese ontbinding van trichloroëteen te bestudeer.
Aroab
Aroab is 'n dorp met 'n bevolking van ongeveer 5 000 in die ǁKaras-streek in die suide van Namibië. Dit lê sowat suidoos van Keetmanshoop aan die rand van die Kalahariwoestyn. Die gemiddelde jaarlikse reënval is sowat 150-200 mm. Aroab is die distriksentrum vir die Keetmanshoop Landelike-verkiesingsafdeling.
Politiek
Aroab word beheer deur 'n dorpsraad wat tans vyf setels het. In 2010 se plaaslikeowerheidsverkiesing het die Demokratiese Turnhalle Alliansie (DTA) die meeste stemme gekry, naamlik 260. SWAPO het in die 2de plek geëindig met 211 stemme, gevolg deur die Rally for Democracy and Progress (RDP, 112 stemme) en die Kongres van Demokrate (CoD, 40 stemme). Die plaaslikeowerheidsverkiesing van 2015 is naelskraap gewen deur SWAPO, wat twee setels gewen het (267 stemme). Die DTA het tweede geëindig met twee setels (216 stemme), en die res van die setels het na die RDP gegaan met 86 stemme.
Hemiasterella ajax
Hemiasterella ajax is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Grammofoonplaat
Vervaardiging
Opnames vir 'n grammofoonplaat word gewoonlik in 'n spesiaal ingerigte ateljee gemaak. Musiek kan egter wel in 'n konsertsaal of selfs in die opelug opgeneem word. Wanneer verskillende mense by ŉ opname betrokke is, kan hul aandeel daarin afsonderlik of in groepe opgeneem en later tot 'n eenheid gemeng word. Opnames van ernstige musiek word meestal gemaak slegs wanneer byvoorbeeld die volle orkes of groep kunstenaars optree.
Foute kan reggestel word deur net 'n bepaalde spoor terug te speel en weer op te neem. Uit die band met 16 of 32 spore word 'n produksieband met 2 klankspore (stereo) of met 1 klankspoor (mono) saamgestel. Die kanale word in die gewenste sterkteverhouding gemeng en terselfdertyd kan spesiale effekte soos eggo en weerklank bygevoeg word.
Die sny van die plaat
Naas die mikrogroef kan ook ŉ pikogroef met 'n minimale breedte van 25 ᶙ en waarvoor 'n spesiale naald nodig is, gebruik word. By langspeelplate is die spoed waarteen die plaat gesny word (die snelheid waarteen die beiteltjie tydens 'n omwenteling na die middel beweeg), en daarom die afstand tussen die groewe, beheerbaar. Die afstand hang af van die insnyding van die beiteltjie, of die sterkte van die drukking. Dit word Rheinsehe Füllsehrift genoem. Hierdeur kan die plaatoppervlakte maksimaal benut word (langspeelplaat).
Vervaardiging
Danksy die tegniese ontwikkeling kan frekwensies van 20 tot 16 000 hertz (Hz) bereik word. Geruis en ander bygeluide is so ver op die agtergrond geskuif dat ŉ dinamiek (die verhouding van die swakste en die sterkste geluide wat weergegee word) van ongeveer 55 desibel (db) behaal word. Ter vergelyking kan genoem word 120 db in 'n konsertsaal gemeet word. Grammofoonplate slyt en beskadig maklik, en die gehalte neem af namate die grammofoonplaat gespeel word. Met die huidige tegniek is daar weinig aan te doen. Die registrasiemetode wat vir videoplate ontwikkel is, bied meer moontlikhede en dit kan met behulp van pulskode-modulasie ook vir musiek toegepas word.
.eh
Wes-Sahara is 'n betwiste gebied, en as sodanig het dit geen Internettopvlakdomein nie. .eh is gereserveer vir hierdie doel, en sal toegeken word indien die konflik in Wes-Sahara uitloop op 'n ooreenkoms tussen Marokko en weermagte in die gebied.
Hemiasterella aristoteliana
Hemiasterella aristoteliana is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Alexey Sheynin
Alexey Sheynin (gebore 18 Desember 1947) is 'n Sowjetse akteur. Hy is bekend vir sy rolle in die rolprente Moya lyubov na tretyem kurse (1976) en Kriminalnyy kvartet (1989), en in die televisiereekse Na uglu, u Patriarshikh 2 (2001) en Vkus granata (2011).